作者：张继先
词牌/韵律：沁园春

paragraphs: 况有夷途，正透元关，众所共传。
愿万魔披散，诸尘荡尽，琴心和雅，天性清圆。
未信凡流，可回高步，留恋形声情更延。
真消息，定如何唤醒，聊证言诠。
虽由宿命因缘。
达士何曾无慨然。
算尽专为妙，闲多乐少，一成潇洒，永绝忧煎。
影照澄潭，声流虚谷，业火消亡睹瑞莲。
安平泰，看坚完如地，长久如天。